laion/Wikipedia-Exotic huggingface dataset:
ბელგიის მონარქი

ბელგიის მონარქი — ბელგიის უმაღლესი აღმასრულებელი პირი. მას ეკუთვნის, აგრეთვე, ქვეყნის ფედერალური საკანონმდებლო ხელისუფლება ბელგიის ორპალატიან პარლამენტთან ერთად. მისი ოფიციალური ტიტულია „ბელგიელთა მეფე“ (ნიდერლ. Koning der Belgen, ფრანგ. Roi des Belges), რაც აძლიერებს „სახალხო მეფის“ კონცეფციას (საფრანგეთის მეფის ლუი-ფილიპე I–ის ტიტულის ანალოგიურად («roi des Français»)). 1830 წლის ბელგიის რევოლუციის შემდეგ, მანამდე ნიდერლანდების შემადგენლობაში მყოფმა ბელგიამ მიიღო დამოუკიდებლობა. 1830 წლის 25 ნოემბერს ბელგიის დროებითმა ხელისუფლებამ მოამზადა ახალი სახელმწიფოს კონსტიტუციის შავი ვარიანტი და განსახილველად გადასცა ნაციონალურ კონგრესს — დროებით საკანონმდებლო ორგანოს, რომელიც შეიქმნა სპეციალურად ახალი კონსტიტუციის მისაღებად. კონგრესმა განხილვის შემდგომ 1831 წლის 7 თებერვალს მიიღო დროებითი ხელისუფლების პროექტი. უკვე 1831 წლის 26 ივლისს კონსტიტუცია შევიდა ძალაში, რომლის თანახმად, ბელგიაში გამოცხადდა კონსტიტუციური მონარქია. კონსტიტუციის 33 მუხლის თანახმად, სამეფო ტახტზე მოწვეული იქნა ლეოპოლდ საქსენ-კობურგ-გოთის დინასტიიდან. კონსტიტუციის 85 მუხლის თანახმად, ბელგიის სამეფო ტახტი მემკვიდრეობითი უფლებით ეკუთვნით ლეოპოლდ საქსენ-კობურგ-გოთის დინასტიის პირდაპირ მემკვიდრეებს. პირდაპირი მემკვიდრის არარსებობის შემთხვევაში, მეფეს აქვს უფლება, დამოუკიდებლად დანიშნოს თავისი მემკვიდრე. კონსტიტუციის 87 მუხლის თანახმად, მონარქს უფლება არ აქვს, პარლამენტის ორივე პალატის თანხმობის გარეშე გახდეს სხვა სახელმწიფოს მეთაური. ეს წესი დაირღვა ერთადერთხელ, როცა 1885 წელს მეფე ლეოპოლდ II გახდა კონგოს თავისუფალი სახელმწიფოს მონარქი. ბელგიის მეფის ოფიციალური ვეს-საიტი ვიკისაწყობში არის გვერდი თემაზე: ბელგია
არქტიკულ-ალპური მცენარეები

არქტიკულ-ალპური მცენარეები, არქტიკული მთის მცენარეები — მცენარეების ბოტანიკურ-გეოგრაფიული ჯგუფი, რომელიც გავრცელებულია, ერთი მხრით, ევრაზიისა და ჩრდილოეთ ამერიკის არქტიკულ ნაწილში, მეორე მხრით — უფრო სამხრეთით მდებარე მთების ალპურ ზონაში. გენეზისურად არქტიკულ-ალპური მცენარეები ორნაირია: მცენარე ან არქტიკულიწარმოშობისაა და შემდგომი მიგრაციით გავბრცელებულია სამხრეთ მთებში (მაგ., ქონდარა ბაია ლათ. Ranunculus pygmaeus გვხვდება ევრაზიულ არქტიკაში და ამავე დროს კარპატებსა და შვეიცარიის ალპებში), ან მისი წარმოშობის კერა სამხრეთ მთებშია, ხოლო თანამედროვე არეალი — არქტიკაში (მაგ., ფხიჯა - ლათ. Saxifraga oppositifolia გვხვდება როგორც ჰიმალაისა და შუა აზიის მთებში, ისე ევრაზიისა და ჩრდილოეთ არქტიკაში). საქართველო მცენარეებიდან არქტიკულ-ალპურ გავრცელებისაა ალპური მაჟარა (ლათ. Thalictrum alpinum), საგვიანო ლოიდია (ლათ. Lloydia serotina) და სხვა. არქტიკულსა და ალპურ ფლორას შორის ბევრია მონათესავე, ე. წ. ვიკარული სახეობები, რაც აგრეთვე მათი ისტორიის მაჩვენებელია. სახოკია მ., ქართული საბჭოთა ენციკლოპედია, ტ. 1, თბ., 1975. — გვ. 611.
Good Enough (ალბომი)

Good Enough — შვედი პოპ მომღერალ Ola-ს მეორე სტუდიური ალბომი. მისმა პირველმა გამოცემამ მიაღწია #6 ადგილს შვედეთის ალბომების ჩარტში.. 2008 წელს ალბომი ხელახლა გამოიცა და ჩარტში #2 ადგილი დაიკავა. S.O.S. (3:12) Totally Addicted (3:43) Natalie (3:08) My Addiction (3:30) If You Gave Me Your Love (3:21) Good Enough (3:59) Can't Get Enough (3:14) All It Takes (3:24) Baby Girl (3:04) Baby I'm Yours (3:39) Who I Am (3:45) 2008 წელს გამოვიდა Good Enough-ის ახალი გამოცემა - The Feelgood Edition, რომელსაც დაემატა რამდენიმე სიმღერა. ახალი გამოცემა შვედური ალბომების ჩარტში მოხვდა #2 ადგილზე. S.O.S. (3:12) Totally Addicted (3:43) Natalie (3:08) My Addiction (3:30) If You Gave Me Your Love (3:21) Good Enough (3:59) Can't Get Enough (3:14) All It Takes (3:24) Baby Girl (3:04) Baby I'm Yours (3:39) Who I Am (3:45) Feelgood (3:31) Natalie [Stockholm-Uppsala remix] (6:43) S.O.S. [Stockholm-Uppsala remix] (3:36) If You Gave Me Your Love (Recorded at P3 Live) (3:39) Love in Stereo (3:00) ↑ Good Enough on შვედეთის ალბომების ჩარტი ↑ Ola - Good Enough in Swedish charts. swedishcharts.com. ციტირების თარიღი: 2013-09-13.
OLA (ალბომი)

OLA — შვედი პოპ მომღერალ Ola-ს მესამე ალბომი. იგი შვედეთში 2010 წელს გამოვიდა და მიაღწია #3 ადგილს ადგილობრივი ალბომების ჩარტში. ეს არის ულას ლეიბლ Oliniho Records-ის პირველი გამოცემა. ალბომი შეიცავს სამ ჰიტს - "Unstoppable", "Overdrive" და "All Over The World", ისევე, როგორც სიმღერას "Let It Hit You", რომელიც შეიქმნა ალექსანდერ კრონლუნდთან და ბრიტანელ Labrinth-თან თანამშრომლობით. All Over the World (3:53) Unstoppable (The Return of Natalie) (3:01) You're That Girl (YTG) 3:23) Riot (3:22) Overdrive (3:39) Beautiful Rain (3:49) Busy Doing Nothing (3:40) Still Remember (3:45) Let It Hit You (3:36) Twisted Memories (4:34) ↑ Ola - Ola in Swedish charts. swedishcharts.com. ციტირების თარიღი: 2013-09-13.
Carelessly Yours

Carelessly Yours — შვედი პოპ მომღერალ Ola-ს მეოთხე ალბომი. იგი შვედეთში 2014 წლის იანვარში გამოვიდა და მიაღწია #4 ადგილს ალბომების ადგილობრივ ჩარტში. ალბომი გამოუშვა Sony Music Entertainment-მა. Overture (1:29) Tonight I'm Yours (3:56) Maybe (4:42) Losin' It (2:51) Human (3:28) Jackie Kennedy (3:03) I'm in Love (3:20) Loser (3:20) Rich & Young (3:28) They Won't Catch Us Alive (3:14) One Day (3:39) ↑ Ola - Ola in Swedish charts. swedishcharts.com. ციტირების თარიღი: 2014-03-20.
ვია არტმანე

ვია არტმანე (ლატვ. Vija Artmane; დ. 21 აგვისტო, 1929 — გ. 11 ოქტომბერი, 2008) — ლატვიელი თეატრისა და კინოს მსახიობი ქალი. საბჭოთა კავშირის სახალხო არტისტი (1969). 1949 წელს დაამთავრა რიგის რაინისის სახელობის სამხატვრო თეატრთან არსებული სტუდია და ჩაირიცხა ამავე თეატრის დასში. ითამაშა ოფელიას, ჯულიეტას (შექსპირის „ჰამლეტი“, „რომეო და ჯულიეტა“), ლაიმდოტას (რაინისის „ცეცხლი და ღამე“) და სხვა როლები. კინოში შეასრულა დაცეს („ღრუბლის ქულების მიღმა“, 1957), სონიას („მშობლიური სისხლი“, 1964), ქალის („სიკვდილი არავის არ უნდა“, 1966), კრისტინას („ედგარი და კრისტინა“, 1967) და სხვა როლები. აღსანიშნავია ჯულია ლამბერტის როლი ფილმში „თეატრი“. 1971 წელს მონაწილეობა მიიღო გიორგი კალატოზიშვილის ფილმში „მე, გამომძიებელი“. 1993 წელს რესტიტუციის პროცესში დაკარგა ბინა. სიცოცხლის უკანასკნელ წლებში ცხოვრობდა აგარაკზე სოფელ მურიანში. ბევრს ავადმყოფობდა; გადატანილი ჰქონდა ინსულტი და ინფარქტი. დასაფლავებულია რიგის პოკროვის სასაფლაოზე. მისი მეუღლე იყო თეატრის მსახიობი არტურ დიმიტერსი. არტმანეს შესახებ გადაღებულია რამდენიმე დოკუმენტური ფილმი. ბალტიის მარგალიტის კინოფესტივალზე დაწესებულია ვია არტმანეს სახელობის ჯილდო. დაჯილდოებულია საპატიო ნიშნის ორდენით. ლატვიის სახელმწიფო პრემიის ლაურეატი (1980). ვია არტმანეს სახელს ატარებს ასტეროიდი. 1956 — საპატიო ნიშნის ორდენი 1956 — ლატვიის სსრ-ის დამსახურებული არტისტი 1965 — ლატვიის სსრ-ის სახალხო არტისტი 1969 — სსრკ სახალხო არტისტი 1979 — ლენინის ორდენი 1980 — ლატვიის სსრ-ის სახელმწიფო პრემია 1999 — რუსეთის მეგობრობის ორდენი 2007 — სამი ვარსკვლავის ორდენი ვია არტმანე — სტატია დიდი რუსული ენციკლოპედიიდან (რუსული) ვია არტმანე კინოფილმების ინტერნეტ-მონაცემთა ბაზაში Soviet Latvian actress Vija Artmane 1929-2008 ↑ Вия Артмане. Творческая биография
ძიუდოს მსოფლიო ჩემპიონატი 2014

ძიუდოს მსოფლიო ჩემპიონატი 2014 — 2014 წლის ძიუდოს მსოფლიო ჩემპიონატი, რომელიც ტარდება ჩელიაბინსკში, რუსეთში. ჩემპიონატი ტარდება 2014 წლის 25 აგვისტოდან 31 აგვისტომდე. თითოეულმა ქვეყანამ უნდა წარმოადგინოს ჩემპიონატში მონაწილე 18 ძიუდოისტი, რომლებიც მონაწილეობას მიიღებენ და იასპარეზებენ 14 კატეგორიაში (7 ვაჟთა და 7 ქალთა), თუმცა თითოეულ კატეგორიაში დასაშვებია ერთი ქვეყნიდან მაქსიმუმ ორი მონაწილე. ჩემპიონატი ტარდება ტრაქტორის ყინულის არენაზე, რომელიც ყინულის ჰოკეის არენაა. თუმცა სპეციალურად ამ ჩემპიონატისთვის საგულდაგულოდ გაადააკეთეს. არენა გათვლილია 7.500 მაყურებელზე. სარემონტო სამუშაობი 2014 წლის აგვისტოს პირველი ნახევრიდან დაიწყო. სპორტის დარბაზი "ახალგაზრდული" კი გამოყენებული იქნება მონაწილეთა მომზადებისთვის. ძიუდოს 2014 წლის მსოფლიო ჩემპიონატის ლოგო შედგება ლურჯი და თეთრი ფერის მართკუთხედებისგან, რომელსაც ქვევიდან გარს ეკვრის წითელი ფერის ქამარი (მეორე ვარიანტში გამოყენებულია წითელი ფერის მართკუთხედი). ლოგოში გამოყენებული ფერები აღნიშნავს რუსეთის დროშის ფერებს. ლოგოზე გამოსახულია თეთრი ფერის სილუეტით ვლადიმერ პუტინი. სურათი აღებული წიგნიდან "ისწავლე ძიუდო ვლადიმერ პუტინთან ერთად". ჩემპინატის საპრიზო ფონდი შეადგენს 300.000 $. პირველ ადგილზე გასული ყოველი მონაწილე მიიღებს 6.000 $ (4.800 ძიუდოისტს და 1.200 მწვრთნელს). მეორე ადგილზე გასული მონაწილე მიიღებს 4.000 $ (3.200 ძიუდოისტს და 800 მწვრთნელს), მესამე ადგილზე გასულებს კი 2.000 $ (1.600 ძიუდოისტს და 400 მწვრთნელს). ხოლო ჩემპიონატის საუკეთესო ძიუდოისტს (1 კაცთა და 1 ქალთა შორის) დამატებით გადაეცემა 2.000 $. გუნდურ შეჯიბრებაში გამარჯვებული გუნდი მიიღებს 25.000 $ (20.000 ძიუდოისტებს და 5.000 მწვრთნელს), მეორე ადგილზე გასული გუნდი 15.000 $ (12.000 ძიუდოისტებს და 3.000 მწვრთნელს), ხოლო მესამე ადგილზე გასული გუნდები კი 5.000 $ (4.000 ძიუდოისტებს და 1.000 მწვრთნელს). ყველა დრო არის ადგილობრივი. ოფიციალური გვერდი (რუსულად)[მკვდარი ბმული] ოფიციალური გვერდი (ინგლისურად) დაარქივებული 2014-08-19 საიტზე Wayback Machine.
იოჰან III (ჰერცოგი ფონ კლევი)

იოჰან III მშვიდობისმოყვარე (გერმ. Johann der Friedfertige, დ. 10 ნოემბერი, 1490 — გ. 6 თებერვალი, 1539) — იულიხ-ბერგის ჰერცოგი 1511 წლიდან, კლევის ჰერცოგი და მარკის გრაფი 1521 წლიდან. მარკის გრაფების საგვარეულო სახლის წარმომადგენელი. კელვის ჰერცოგის, იოჰან II-ისა და მატილდა ფონ ჰესენის შვილი. მისი წინაპარი იყო ჟან უშიშარი. 1509 წელს, მომავალი პრინცი იოჰანი დაქორწინდა მარია ფონ იულიხ-ბერგზე, იულიხ-ბერგის ჰერცოგ ვილჰელმის ქალიშვილსა და მემკვიდრეზე. ქორწილი შედგა ბურგის ციხესიმაგრეში. მათ ოთხი შვილი ეყოლათ: სიბილა (1512—1554), საქსონიის კურფიურსტის, იოჰან ფრიდრიხის ცოლი; ანა (1515—1557), ინგლისის მეფის, ჰენრი VIII-ის მეოთხე ცოლი; ვილჰელმი (1516—1592), იულიხ-კლევ-ბერგის ჰერცოგი, დაქორწინდა მარია ავსტრიელზე; ამალია (1517—1586), გარდაიცვალა გაუთხოვარი. მამის გარდაცვალების შემდეგ მან მიიღო კლევის ჰერცოგისა და მარკის გრაფის ტიტული. იოჰანმა ჩამოაყალიბა იულიხ-კლევ-ბერგის საჰერცოგო და გახდა ევროპული პოლიტიკის მთავარი მოთამაშე. სიბილა, ლუკას კრანახ უფროსის პორტრეტი ანა, ჰანს ჰოლბაინ უმცროსის პორტრეტი ვილჰელმი, ჰენრი ალდეგრევერის პორტრეტი იოჰან III ფონ კლევის გერბი Woldemar Harleß: Johann III., Herzog von Cleve-Mark und Jülich-Berg. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 213–215. Wilhelm Janssen: Johann III. In: Neue Deutsche Biographie (NDB). Band 10, Duncker & Humblot, Berlin 1974, ISBN 3-428-00191-5, S. 493 f. (Digitalisat
ტრანსკრიფცია (ბიოლოგია)

ტრანსკრიფცია (ლათ. transcriptio-დან — გადაწერა) — მატრიცის როლში დნმ-ის გამოყენებით რნმ-ის სინთეზის პროცესი, რომელიც ხორციელდება ყველა ცოცხალი ორგანიზმის უჯრედებში. სხვა სიტყვებით, ტრანსკრიფცია არის გენეტიკური ინფორმაციის გადატანა დნმ-დან რნმ-ზე. ტრანსკრიფციისას კატალიზატორს წარმოადგენს დნმ-დამოკიდებული ფერმენტი რნმ-პოლიმერაზა. რნმ-ის სინთეზი მიმდინარეობს 5'-დან 3'-ბოლოს მიმართულებით, ანუ დნმ-ის მატრიცულ ჯაჭვზე რნმ-პოლიმერაზა მოძრაობს 3' → 5' მიმართულებით. ტრანსკრიფცია შედგება სამი სტადიისგან. ესენია: ინიციაცია, ელონგაცია და ტერმინაცია. ↑ Alberts, Bruce; Alexander Johnson, Julian Lewis, Martin Raff, Keith Roberts, and Peter Walters (2002). Molecular Biology of the Cell; Fourth Edition. New York and London: Garland Science. ISBN 0-8153-3218-1.
ოქტობერფესტი

ოქტობერფესტი (გერმ. Oktoberfest) — ყოველწლიური ორ-კვირიანი სახალხო დღესასწაული გერმანიაში, ბავარიის დედაქალაქ მიუნხენში. ტარდება სექტემბრის ბოლოსა და ოქტომბრის დასაწყისში. ოქტობერფესტი ქალაქის ერთ-ერთი ყველაზე განთქმული დღესასწაული და მსოფლიოს უდიდესი გამოფენაა, რომელსაც ყოველწლიურად 6 მილიონამდე ადამიანი ესწრება. დღესასწაული მსგავსი სახელით სხვა ქალაქებშიც ტარდება, თუმცა ტრადიცია დასაბამს მიუნხენში იღებს სადაც 1810 წელს ლუდვიგ I-მა ცოლად შეირთო გერმანელი პრინცესა ტერეზა საქსენ-ჰილდბურგჰაუზენელი. მათი ქორწილი ერთობ პომპეზური იყო და დიდხანს გაგრძელდა. სწორედ ეს ზეიმი ითვლება ბავარიული ოქტობერფესტის დაარსებად. ვიკისაწყობში არის გვერდი თემაზე: ოქტობერფესტი Pოქტობერფესტიs სურათები დაარქივებული 2015-09-25 საიტზე Wayback Machine. (ინგლისური) ოქტობერფესტი -Live (ინგლისური) ოქტობერფესტის საიტი (გერმანული) ოქტობერფესტის ინგლისურ-გერმანული ლექსიკონი დაარქივებული 2017-01-10 საიტზე Wayback Machine. (ინგლისური) ოქტობერფესტის ინფორმაცია (ინგლისური)
ფრენსის კრიკი

ფრენსის კრიკი (ინგლ. Francis Crick; დ. 8 ივნისი 1916, ნორტჰემპტონი, ინგლისი — გ. 28 ივლისი 2004, სან-დიეგო, კალიფორნია, აშშ) — ბრიტანელი მოლეკულური ბიოლოგი, ბიოფიზიკოსი და ნეირობიოლოგი. 1962 წლის ნობელის პრემიის ლაურეატი მედიცინაში ჯეიმზ უოტსონსა და მორის უილკინსთან ერთად „ნუკლეინის მჟავების მოლეკულური სტრუქტურისა და ცოცხალ ორგანიზმში მათი ინფორმაციის გადაცემის ფუნქციის აღმოჩენისთვის“. კრიკი აგრეთვე ცნობილია მოლეკულური ბიოლოგიის ცენტრალური დოგმის ჩამოყალიბებით. ფრენსის კრიკის სტატიები (ინგლისური) ჟურნალ „Nature-ში“ ფრენსის კრიკი. ცხოვრება, როგორიც ის არის: მისი ჩასახვა და არსი. მ.: კომპიუტერული გამოკვლევების ინსტიტუტი, 2002, 160 გვ. ↑ The Nobel Prize in Physiology or Medicine 1962. Nobel Foundation. დაარქივებულია ორიგინალიდან — 2012-02-07. ციტირების თარიღი: 2009-10-18.
ჰერში-ჩეიზის ექსპერიმენტი

ჰერში-ჩეიზის ექსპერიმენტი — კლასიკური ექსპერიმენტი ბიოლოგიის ისტორიაში. ექსპერიმენტმა დაამტკიცა, რომ გენეტიკური ინფორმაცია დნმ-ში მდებარეობს. ექსპერიმენტი შედგებოდა სერიისგან ცდებისა, რომლებიც 1952 წელს ჩაატარეს ამერიკელმა გენეტიკოსებმა ალფრედ ჰერშიმ და მართა ჩეიზმა. მიუხედავად იმისა, რომ დნმ 1869 წლიდან იყო აღმოჩენილი, ექსპერიმენტის ჩატარების დროს თანამედროვე მეცნიერები თვლიდნენ, რომ მემკვიდრული ინფორმაცია ცილებში ინახებოდა. Стент Г., Кэлиндар Р. Молекулярная генетика. М., Мир, 1981 Hershey, A.D. and Chase, M. (1952) Independent functions of viral protein and nucleic acid in growth of bacteriophage. J Gen Physiol. 36:39-56. ჰერში-ჩეიზის ექსპერიმენტი
ჩარგაფის კანონები

ჩარგაფის კანონები — სისტემა ემპირიულად აღმოჩენილი კანონებისა, რომლებიც აღწერენ დნმ-ში აზოტოვანი ფუძეების განსხვავებულ ტიპებს შორის არსებულ რაოდენობრივ შესაბამისობებს. კანონები ჩამოყალიბდა 1949—1951 წლებში ბიოქიმიკოს ერვინ ჩარგაფის ჯგუფის ნამუშევრების შედეგად. ჩარგაფის ჯგუფის ნამუშევრებამდე ბატონობდა ეგრეთ წოდებული „ტეტრანუკლეოტიდური“ თეორია, რომლის თანახმადაც დნმ შედგება ოთხი სხვადასხვა აზოტოვანი ფუძის (ადენინი, თიმინი, გუანინი და ციტოზინი) განმეორებადი ბლოკებისგან. ჩარგაფმა და მისმა მეწყვილეებმა ქაღალდის ქრომატოგრაფიის მეშვეობით მოახერხეს დნმ-ის ნუკლეოტიდების დაშორება და სხვადასხვა ტიპის ნუკლეოტიდების ზუსტი რაოდენობრივი შესაბამისობის დადგენა. ჩარგაფის მიერ გამოვლენილი შესაბამისობები ადენინის (A), თიმინის (T), გუანინისა (G) და ციტოზინისთვის (C) შემდეგნაირი აღმოჩნდა: ადენინის რაოდენობა ტოლია თიმინის რაოდენობისა, ხოლო გუანინის რაოდენობა — ციტოზინისა: A=T, G=C. პურინების რაოდენობა ტოლია პირიმიდინების რაოდენობისა: A+G=T+C. 6 მდგომარეობაში ამინოჯგუფის მქონე ფუძეების რაოდენობა ტოლია 6 მდგომარეობაში კეტოჯგუფის მქონე ფუძეების რაოდენობისა: A+C=G+T. ამასთან ერთად, შესაბამისობა (A+T):(G+C) სხვადასხვაგვარი შეიძლება იყოს სხვადასხვა სახეობის დნმ-ისთვის. ერთში შესაძლოა დომინირებდეს წყვილი AT, სხვებში — GC. ჩარგაფის კანონებმა, რენტგენოსტრუქტურული ანალიზის მონაცემებთან ერთად, გადამწყვეტი როლი ითამაშეს დნმ-ის სტრუქტურის გაშიფვრაში, რაც მოახერხეს ჯეიმზ უოტსონმა და ფრენსის კრიკმა. Ванюшин Б. Ф. Глава 23. Молекулярная биология // История биологии с начала XX века до наших дней. М.: Наука. 1975. с. 454 Chargaff, E., R. Lipshitz, C. Green and M. E. Hodes The composition of the deoxyribonucleic acid of salmon sperm დაარქივებული 2009-03-26 საიტზე Wayback Machine. Journal of Biological Chemistry (1951) Vol. 192. p. 223-230. ერვინ ჩარგაფი დაარქივებული 2014-03-15 საიტზე Wayback Machine. (უკრაინული ბიოლოგიური პორტალი)
პოლიელექტროლიტი

პოლიელექტროლიტი — პოლიმერი, რომლის მოლეკულების შემადგენლობაშის შედის ჯგუფები, რომლებსაც გამხსნელში იონიზაცია შეუძლიათ. პოლიელექტროლიტები გამოიყენება ტექნიკაში კოაგულანტების სახით ანთროპოგენურ მოვლენებზე მავნებლურად მოქმედი წყლების გასაწმენდად, დისპერგატორების სახით მაღალკონცენტრირებული დისპერსიული სისტემების სიბლანტის შესამცირებლად. პოლიელექტროლიტებს განეკუთვნება უმნიშვნელოვანესი ბიოლოგიური პოლიმერები (ბიოპოლიმერები) — ცილები, ნუკლეინის მჟავები. ისინი მნიშვნელოვან როლს ასრულებენ სისხლის სიბლანტის რეგულირებაში. დიდი პრაქტიკული მნიშვნელობა აქვთ იონიტებს. Max Planck Institute for Polymer Research, Mainz, Germany Polyelectrolytes: Institute of Physical & Theoretical Chemistry, University of Regensburg, Regensburg, Germany დაარქივებული 2012-03-23 საიტზე Wayback Machine.
პენტოზები

პენტოზები (ბერძ. πέμπτος-დან — ხუთი და ფრანგ. -ose — სუფიქსი, რომელიც აღნიშნავს შაქარს) — საერთო ქიმიური სახელწოდება ხუთნახშირბადიანი მონოსაქარიდების კლასისა, ანუ შაქრების, რომელთა ზოგად ფორმულასაც წარმოადგენს C5(H2O)5, ან C5H10O5. კეტო- ან ალდოჯგუფის არსებობის მიხედვით განასხვავებენ კეტოპენტოზებს (რიბულოზა, ქსილულოზა და ორი 3-კეტოპენტოზა) და ალდოპენტოზებს (რიბოზა, არაბინოზა, ქსილოზა, ლიქსოზა). ალდოპენტოზებს სამი კირალური ცენტრი აქვთ და, შესაბამისად, შესაძლებელია რვა სხვადასხვა სტერეოიზომერის არსებობა. D-რიბოზა L-რიბოზა D-არაბინოზა L-არაბინოზა D-ქსილოზა L-ქსილოზა D-ლიქსოზა L-ლიქსოზა 2-კეტოპენტოზებს ორ-ორი კირალური ცენტრი აქვთ და, შესაბამისად, შესაძლებელია ოთხი სხვადასხვა სტერეოიზომერის არსებობა. D-რიბულოზა L-რიბულოზა D-ქსილულოზა L-ქსილულოზა 3-კეტოპენტოზების მოლეკულებში ერთი კირალური ცენტრია, ამიტომ არსებობს მხოლოდ ორი სტერეოიზომერი. სინ-3-კეტოპენტოზა ანტი-3-კეტოპენტოზა მონოსაქარიდები ალდოზები კეტოზები Каррер, П. Курс органической химии. - М.: Химия, 1960. - 1216 с. Кочетков, Н.К. Химия углеводов / Н. К. Кочетков, А. Ф. Бочков, Б. А. Дмитриев. – М.: Наука, 1967. – 672 с. Березин, Б. Д. Курс современной органической химии: Учебное пособие / Б. Д. Березин. – М: Высшая школа, 1999. – 768 с. ↑ Lindhorst, Th. K. Essentials of Carbohydrate Chemistry and Biochemistry / Th. K. Lindhorst. — 1st. — Wiley-VCH, 2007. — 828 р.
ფოსფოდიეთერული ბმა

ფოსფოდიეთერული ბმა — კოვალენტური ბმების მაღალენერგეტიკული გაერთიანება, რომელსაც ორი ეთერული ბმის შუამავლობით წარმოქმნის ფოსფატის ჯგუფის ფოსფორის ატომი და ორი მოლეკულა. ფოსფოდიეთერული ბმები ქმნის დნმ და რნმ ნუკლეინის მჟავების „ხერხემალს“ და გადამწყვეტ როლს თამაშობს ყველა ბიოლოგიურ სისტემაში.
ანა ბრენდა კონტრერასი

ანა ბრენდა კონტრერასი (ესპ. Ana Brenda Contreras; დ. 24 დეკემბერი, 1986) — მექსიკელი მსახიობი, მომღერალი და მოდელი. მისი სრული სახელია ანა ბრენდა კონტრერას პერესი, მას მოიხსენიებენ როგორც ანა ბრენდა. ანა დაიბადა 1986 წლის 24 დეკემბერს, მექსიკაში, ტამაულიპასის შტატის ქალაქ რიო ბრავოში და გაიზარდა აშშ-ში, ტეხასის შტატის ქალაქ მაკალენში.15 წლის ასაკში საცხოვრებლად მეხიკოში გადავიდა. მან მონაწილეობა მიიღო რეალითი შოუში „პოპ ვარსკვლავები“, სადაც იგი ფინალისტი და ბენდის მონაწილე იყო, რომელსაც t'detila ერქვა. მათ ერთად რამდენიმე ალბომი ჩაწერეს. 2003 წელს მსახიობმა გადაწყვიტა რომ თეატრალურ ფაკულტეტზე ჩაებარებინა რადგანაც თვლიდა რომ ეს მისი მოწოდება იყო. 2005 წელს იგი გამოჩნდა სერიალში „სიყვარულის ბარიერი“, სადაც იგი ხუანიტას როლს ასრულებდა. რამდენიმე წელში მას ჰქონდა ახალი როლი სერიალში „ვნების დუელი“, სადაც იგი კლაუდიას როლს ასრულებდა. 2008 წელს მან მონაწილეობა მიიღო ფილმში „დაბნეული ქალბატონი“. ანამ პირველი მთავარი როლი მიიღო სერიალში „გეფიცები,მე შენ მიყვარხარ“, სადაც იგი ვიოლეტა მადრიგალის როლს ასრულებდა. 2009 წელს, პროდიუსერმა კარლა ესტრადამ, ანას მისცა ანტაგონისტის როლი სერიალში „მოჯადოებული“. ანა სერიალში მაურა ალბარანის როლს ასრულებდა. მას ძალიან უყვარდა მთავარი პერსონაჟი ალეხანდრო ლომბარდო და ყველაფერს აკეთებდა მის ხელში ჩასაგდებად. რამდენიმე წელიწადში ანა გამოჩნდა სერიალში „მკვლელი ქალები“. ანას ასევე ეპიზოდური როლი ჰქონდა სერიალში „საბოლოო დრო“. 2010 წელს ანა გამოჩნდა სერიალში „ტერესა“, იგი ასრულებდა სერიალის პროტაგონისტი ტერესას საუკეთესო მეგობრის აურორას როლს. 2011 წლის აგვისტოს, ანამ პროტაგონისტის როლი მიიღო სერიალში „ის ვისაც სიყვარული არ შეეძლო“ (ქართველებისთვის ცნობილი როგორც მარტოსული). ანა ბრენდა ასრულებდა ანა პაულას როლს, მას პარტნიორობას ხორხე სალინასი უწევდა, სერიალი 166 ეპიზოდისგან შედგებოდა. 2013 წელს ანამ ახალი როლი მიიღო სერიალში „დაუმორჩილებელი გული“, სადაც მისი პარტნიორი დანიელ არენასი იყო, სერიალი შედგებოდა 161 ეპიზოდისგან. 2013 წლის 4 აპრილს ანა ბრენდა კონტრერასი დაქორწინდა ალეხანდრო ამაიაზე, ლას ვეგასში. სულ მალე მათი ფოტოები დაიბეჭდა რამდენიმე ჟურნალში. ქორწილამდე რამდენიმე დღით ადრე, ანამ მომავალ მეუღლეს სხვა ქალთან შეუსწრო, თუმცა მან ამაზე თვალი დახუჭა და გადაწყვიტა საქმროსთვის ეპატიებინა, თუმცა ურთიერთობის აღდგენა მაინც ვერ მოხერხდა, მათ ერთად ცოტა ხანს იცხოვრეს.დაქორწინებიდან რამდენიმე თვეში, 2014 წლის 14 მაისს წყვილი ოფიციალურად განქორწინდა. ანა ბრენდა კონტრერასი — კინოფილმების ინტერნეტ მონაცემთა ბაზა (ინგლისური)
არქტომესამეული ფლორა

არქტომესამეული ფლორა — მესამეული პერიოდის ფლორა, რომელიც გავრცელებული იყო არქტიკის კუნძულებიდან სუბტროპიკული ტყეების საზღვრამდე ჩრდილოეთ ამერიკის, აზიისა და ნაწილობრივ ჩრდილოეთ ევროპის ტერიტორიაზე. არქტომესამეული ფლორასთვის, თანამედროვე ჩრდილოეთ ნახევარსფეროს ზომიერი სარტყლის ტყეების ანალოგიურად, დამახასიათებელი იყო ფოთოლმცვივანი (მუხა, წიფელი, ვერხვი და სხვა). მარადმწვანე ფოთლოვანი (ევკალიპტი, ფიკუსი და სხვა) და მთავარი წიწვოვანი (ჭაობის კვიპაროსი, სეკვოია და სხვა) ტყის სახეობები. არქტომესამეული ფლორას დასაბამი მისცა იმავე ტერიტორიაზე არსებულმა ზედა ცარცულმა ზომიერმა ფლორამ. ამჟამად არქტომესამეული ფლორის წარმომადგენლები გვხვდება იმ ფლორაში, რომელსაც მეოთხეული გამყინვარება არ შეხებია: სამხრეთ-აღმოსავლეთ ჩინეთში, იაპონიაში, ჩრდილოეთ ამერიკის სამხრეთ-აღმოსავლეთ შტატებში, ნაკლებად ჩრდილოეთ ამერიკის სამხრეთ-დასავლეთ შტატებში, კავკასიაში და სამხრეთ-დასავლეთ ევროპაში. ტერმინი „არქტომესამეული ფლორა“ შემოიღო ო. ჰეერმა XIX საუკუნის 70-იან წლებში, როდესაც მან არქტიკული ქვეყნების ფლორა შეისწავლა და მესამეულად დაათარიღა. არქტომესამეული ფლორის შესწავლის დიდი მნიშვნელობა აქვს ჰოლარქტიკული ოლქის ფლორის წარმოშობისა, გავრცელების დასადგენად. ქართული საბჭოთა ენციკლოპედია, ტ. 1, თბ., 1975. — გვ. 611-612.
Azamara Quest

Azamara Quest — R-კლასის საკრუიზო გემი, რომელიც 2007 წლის 24 ოქტომბრიდან კომპანია Azamara Club Cruises-ის სამსახურშია. აშენდა 2000 წელს, კომპანია Renaissance Cruises-ისთვის და იმ დროისათვის R Seven ეწოდა. აღნიშნული კომპანია 2001 წელს დაიშალა და გემიც მომდევნო ორი წლის მანძილზე უმოქმედოდ იყო, სანამ გერმანულ Delphin Seereisen-ს გადაეცემოდა, რომელმაც მას Delphin Renaissance უწოდა. 2006 წელს გემი ესპანურმა კომპანია Pullmantur Cruises-მა იყიდა და Blue Moon უწოდა. ამ კომპანიის სამსახურში გემი 2007 წლამდე იყო, სანამ მას Azamara Cruises-ი შეიძენდა. Azamara Quest-ს დაახლოებით 710 მგზავრი და ეკიპაჟის 410 წევრი გადაჰყავს (1:2 კოეფიციენტი სტაფი-სტუმარი). პირველი სეზონი გემმა კარიბის ზღვის აუზში გაატარა. პატარა ზომის გამო, მას თავისუფლად შეუძლია ესტუმროს ყველაზე ნაკლებად მონახულებად პორტებსაც კი, მაგალითად ისეთებს, როგორებიცაა სენ-ბარტელმი და გვადელუპა. ასევე შეუძლია პანამის არხში გავლაც. მისი დობილი გემებია: Azamara Journey, MS Insignia, MS Regatta, Ocean Princess, Pacific Princess, MV Adonia, MS Nautica. მთავარი ძრავები: 4 x Wartsila Vasa 12V32 დიზელის ძრავები, რომელთაგან თითოეულის სიმძლავრე 18596kW-ია. გენერატორები: 4650kW-იანი 4 x Cegelec Alstom. მამოძრავებელი ძრავები: 6750kW-იანი 2 x GEC Alstom ელექტროხრახნები. გემზე განთავსებულია ინტერნეტ-კაფე, მარტინის ბარი, სამორინე, აუზი, საყიდლების ზონა, სატანვარჯიშო დარბაზი და რამდენიმე რესტორანი. 2012 წლის 30 მარტს, გემის ძრავების ოთახში ხანძარი გაჩნდა. ხანძარმა საკრუიზო გემი დროებით მწყობრიდან გამოიყვანა. ამ დროს ის ფილიპინების სამხრეთ წყლებში იმყოფებოდა და 1001 მგზავრი გადაჰყავდა. Azamara Quest მანილიდან მალაიზიის ქალაქ სანდაკანში მიემართებოდა. ცეცხლი ძრავების ოთახს არ გასცდენია და მისი ლოკალიზაცია სულ მალე მოხერხდა. არ დაშავებულა არც ერთი მგზავრი. ხანძრის შედეგად დაშავდა ეკიპაჟის ხუთი წევრი, ყველა მგზავრი კი უვნებლად გადარჩა. Delphin Renaissance-ის სახელით, კილი, გერმანია. Azamara Quest კუნძულ სანტორინის სანაპიროსთან, 2008 წლის ივლისი. Azamara Quest ტოვებს ხორვატიის ქალაქ სპლიტს, 13 ნოემბერი, 2011 Azamara Quest ბათუმის ნავსადგურში, 24 აგვისტო, 2014 Azamara Quest ბათუმის ნავსადგურში, 24 აგვისტო, 2014 Azamara Quest ბათუმის ნავსადგურში, 24 აგვისტო, 2014 ვიკისაწყობში არის გვერდი თემაზე: Azamara Quest ოფიციალური საიტი დაარქივებული 2014-05-02 საიტზე Wayback Machine. "Azamara Quest" – review by Jane Archer in The Daily Telegraph, London. ↑ Asklander, Micke. M/S R Seven (2000) Swedish. Fakta om Fartyg. დაარქივებულია ორიგინალიდან — 31 ივლისი 2012. ციტირების თარიღი: 14 December 2008. ↑ BBC News - Fire disables Azamara cruise ship near Philippines. Bbc.co.uk (2012-01-17). ციტირების თარიღი: 2012-03-31.